[{"text_idx": "#000001", "text": "Riigikogu kultuurikomisjoni liige, va\u0308rskelt loodud spordi- ja liikumisru\u0308hma juht Lauri Luik u\u0308tleb, et sporti reguleerivate dokumentide sisu on mahukas, kuid u\u0308ldine iva lihtne \u2013 ko\u0303ik spordis osalejad on kohustatud ma\u0308ngima ausalt."}, {"text_idx": "#000002", "text": "\u201cDopinguvastase vo\u0303itluse reeglid on va\u0308ga mitmes seadusaktis reguleeritud nii rahvusvaheliselt kui Eesti piires,\u201d so\u0303nas Luik ja lisas, et ettekirjutused kehtivad allakirjutanud riikide ko\u0303ikidele alaliitudele ja sportlastele."}, {"text_idx": "#000003", "text": "Riigikogu vo\u0303ttis Eestis Spordiseaduse vastu 1998. aastal ja 2006.aastal jo\u0303ustus ta\u0308iendatud Spordiseadus. WADA koodeksile suurema mo\u0303ju andva UNESCO konventsiooni on kinnitanud 156 riiki. Kohalikul tasandil reguleerib Eestis dopinguvastast vo\u0303itlust Spordiseadus ning Karistuseadustik."}, {"text_idx": "#000004", "text": "Spordiseaduse paragrahv 11 u\u0308tleb, et sportlane ja tema treener peavad tundma ja ja\u0308rgima dopinguvastaseid reegleid, mis on rahvusvahelises konvensioonis kirjas. Teiseks u\u0308tleb spordiseaduse paragrahv 11, et sportlane, kes on dopingu tarvitamisega vahele ja\u0308a\u0308nud vo\u0303i hoidunud proovidest, ja\u0308a\u0308b ilma o\u0303igusest saada riigipoolsetelt institutsioonidelt toetusi ja stipendiume sellel vo\u0303istluse ja keeluperioodil, mis tal on rahvusvahelise alaliidu poolt ma\u0308a\u0308ratud."}, {"text_idx": "#000006", "text": "2007. aastast tegutseb Eesti Antidopingu juhina, kaugushu\u0308ppe Eesti ko\u0303igi aegade viienda tulemuse omanik Kristel Berendsen, kelle so\u0303nul mo\u0303jutas masu ka dopinguproovide arvu."}]